16 beseer in KZN-botsingArgieffoto Robert Mckenzie, woordvoerder van die provinsiale nooddienste, het gesê die botsing het naby eSikhaleni plaasgevind. “Die minibus het omgeslaan waarna die motor daarteen gebots het. Ses mense is kritiek beseer, vyf is ernstig beseer en vyf mense het ligte beserings opgedoen,” het Mckenzie gesê. Die beseerdes is op die toneel behandel voor hulle na nabygeleë hospitale geneem is vir verdere mediese sorg. Die presiese oorsaak van die ongeluk word ondersoek.